钦定古今图书集成/明伦汇编/氏族典/第313卷 > 《廖用贤尚友录》 > 成基命
## 钦定古今图书集成/明伦汇编/氏族典/第313卷 > 《廖用贤尚友录》 > 成基命

按《畿辅通志》：“基命，字靖之，避庙讳以字行，大名人。万
历丁未进士，改庶吉士，授编修，累官吏部侍郎。时魏
忠贤己用事，都御史杨涟纠之，得严谴。黄门北寺狱
兴，有指基命为涟党者，逆阉大衔之，出掌南翰林院，
再疏请告，不允。比赴留都，阉矫旨夺其官。崇祯御极，
起吏部右侍郎，旋拜礼部尚书，入阁办事。上方锐意”
精严，大小臣工相继就系。基命为反复申理，俱得从
宽典。庚午，偶病，不能入直，上遣中官就榻决机密。病
剧，乞骸骨归。后六年卒，赠少保，谥文穆。